**Teremtésvédő Zöld Magyarországért**®

**Pályázati összefoglaló**

Ferenc pápa 2015.év nyarán közreadott *„Laudati si”* kezdetű teremtésvédelmi enciklikája és a dél amerikai Népi Mozgalmak Konferenciáján tartott beszéde után 2015.szeptember 1-jére imanapot hirdetett a teremtett világ védelmére. **Keresztény értelmiségiként és szakmai tudásunkat felhasználva vizsgáljuk a teremtésvédelmet, mint célkitűzést. Egyik általunk javasolt megközelítése e kitűzött célnak az úgynevezett „népmozgalmi jellegű teremtésvédő világi apostolkodás”.**  Ezt a vezérgondolatot a pályázatunkban részletesebben kifejtjük.

Pályázatunk azt mutatja be, hogy az egyházunk által megfogalmazott globális teremtésvédelmi társadalmi tanítás alapján mit tudunk távlatosan tenni a teremtett világban a Zöld Magyarországért®? Azaz, hogyan értelmezhetjük minden keresztény számára ökumenikusan az útmutatásokat, és azokat a társadalmi gyakorlat szintjén hogyan tudjuk megfelelően alkalmazni.

A pályázat kérdéseit szakmai szempontjainkhoz igazítva alakítottuk át.

A hívő keresztény és értelmiségi életforma hogyan kapcsolódik és válik eggyé a „teremtésvédő világi apostolkodás’ gyakorlati keretén belül?

A „teremtésvédő világi apostolok” hogyan tudják a közéletben szolgálni a közjót, a társadalmat, a kultúrát, párbeszédet folytatni nem keresztény értelmiségiekkel, bölcs laikusokkal és minden jóakaratú emberrel?

A „teremtésvédő világi apostolok” hogyan tudják saját tudományukkal, sajátos szakmai ismereteikkel segíteni egyházuk életét? Mit jelent számukra a teremtésvédő szubszidiáris erkölcsi felelősség vállalás?

**1./ A hívő keresztény és értelmiségi életforma hogyan kapcsolódik és válik eggyé a „teremtésvédő világi apostolkodás” gyakorlati keretén belül?**

A keresztény vallás kétezer éves történetében a *II. Vatikáni Zsinat* fordulópontot jelentett. Új egyházképet fogalmazott meg a korábbi, elavult, merev és világtól elkülönült egyházkép helyett. Elindított egy olyan folyamatot, amelyben az Egyház bátran meg meri fogalmazni a kérdéseket és a követelményeket. A Zsinat definíciókat nem adott, inkább feladatokat jelölt ki: az egyház belső életének megújítása, valamint nyitni a világ felé. Az eddigi elzárkózást feladva párbeszéd kialakítása az elszakadt testvéreinkkel, a világvallásokkal és az ateizmussal. A nemzeti anyanyelvi misézés is ekkor vált elfogadottá.

Oly korban volt ez a zsinat, amikor a tudomány és a technikai fejlődés szárnyakat kapott, de már körvonalazódott az is, hogy ezt a fejlődést a környezet sínyli meg valamilyen formában. Mára már azt is tudjuk, hogy nemcsak a környezet, hanem a társadalom is válságban van. Ferenc pápa szavaival élve: *“Nem áll fenn két, egymástól független, egy környezeti és egy társadalmi válság, hanem egyetlen és összetett társadalmi-környezeti válságról van szó.” .*

**A II. Vatikáni zsinat legnagyszerűbb eredményei közé kell sorolnunk, hogy** érzékelvéne kérdés döntő fontosságát, **lefektette a világi krisztushívők küldetéséről szóló tanítás alapjait. Ez a II. Vatikáni Zsinat *Apostolicam actuositatem (****AA)* kezdetű **dekrétuma a világi hívek apostolkodásáról.**

A zsinati tanítás újdonsága, hogy a világi hívők apostoli tevékeny­ségét közvetlenül a Krisztussal való egységből eredezteti. Maga az Úr hívja meg, rendeli és küldi a megkeresztelt embereket az apostoli munkára. (AA 3,1) Isten szemével kell nézni a világot. Kívánatos célként fogalmazódik meg többek között az, hogy növekedjék a világi hívők saját felelősségének a tudata, cselekvő és kezdeményező készségük.

*Az Apostolicam actuositatem* útmutatás alapján a hívő keresztény értelmiségieknek Istentől kapott és másoknál esetleg nagyobb teremtésvédő tudásukat – véleményünk szerint - honfitársaik és az Egyház szolgálatába kellene állítani,*világi apostolkodás* keretében. Ehhez János evangéliumából Jézus búcsúbeszédét idéznénk: *Bizony, bizony, mondom néktek: aki hisz énbennem, azokat a cselekedeteket, amelyeket én teszek, szintén megteszi, sőt ezeknél nagyobbakat is tesz.(Jn.14.12)*

Teremtésvédelmi világi apostolként **az emberré vált Isten, Jézus Krisztus szemével próbáljuk nézni a teremtett világot.** *Mit tanácsolna a teremtésvédő Zöld Magyarországért*®*, amennyiben kortársunk lenne.* Isten szempontú keresztény értelmiségi szemszögből nézve a hazai teremtésvédelmet, nincs nagy jelentősége egy nemzeti konzultációnak. Vagyis, nem azt kell kérdeznünk, hogy honfitársaink akarnak-e vagy sem cselekedni a teremtésvédő Zöld Magyarországért®? Saját magunknak kell feltenni azt a kérdést,hogy **mi magunk akarunk-e „ökológiai megtérésre”, azaz életmódváltásra tanúságot tenni?**

**Reményünk szerint egy teremtésvédő Zöld Magyarországért**® **történő világi apostolkodás pártviszályok felett álló, tehát ésszerű és szubszidiáris keresztény civil gazdasági népmozgalom lehetne.** *"Gondolkozz globálisan, cselekedj lokálisan!"* Ez egy közismert és globális környezetvédő civil mottó, mellyel a világi apostolok is azonosulhatnak. „*Mi magunk legyünk az a változás, amit a világban látni szeretnénk.”*  Ezen Gandhi mottóhoz kapcsolódva kijelenthetjük, hogy **a tanúságtétel** **talán a legfontosabb a „teremtésvédő világi apostolok” társadalmi szerepét illetően.**

A teremtésvédelem új keletű keresztény szó. Először 1990-ben, II. János Pál pápa béke világnapi üzenetében jelent meg. Itt van az ideje, hogy a II. Vatikáni Zsinat világi útmutatása és az előzőekben említett pápa üzenet alapján hozzákezdjünk a teremtésvédelmi világi apostolkodáshoz a *Zöld Magyarországért*®*.*

**Ferenc pápa** egy egész enciklikát szentel a teremtésvédelemnek. ” Laudato si” – Áldott légy! - című enciklikájának középpontjában egy válaszra váró kérdés áll: “*Milyen világot szeretnénk továbbadni azoknak, akik utánunk jönnek, a felnövekvő gyermekeknek?”* Ferenc pápa ennek átgondolása céljából 2015évtől kezdődőenszeptember 1-ére teremtésvédelmi imanapot hirdetett a teremtett világ védelméért. Hangsúlyt adva a világnap ökumenikus jellegének is. Felhívásában „**ökológiai megtérésre” buzdít mindenkit**. Azt szeretné, hogy ez a nap a lelkiismeret-vizsgálat, az ökológiai megtérés, valamint a *konkrét és távlatos életstílus váltás megfogalmazásának és átérzésének* alkalma legyen, a Krisztus-hívők közös útjaként.

Bizonyítsuk hát be, hogy a keresztények (a keresztény értelmiség vezetésével) tevékenyen részt kívánnak venni az emberiséget sújtó *ökológiai és erkölcsi válság* leküzdésében. Mi magyar keresztények közös (ökumenikus) és regionális (nemzeti) választ adhatunk globális és regionális kihívásokra. **Mutassunk utat, tegyünk mi magunk erre tanúbizonyságot!** Ha ezt megtesszük, akkor globálisan is példamutatóak lehetünk. „*Globálisan gondolkodva, de regionálisan és teremtésvédően cselekedve”*.

Hívjuk fel magunkra a figyelmet! Nem öncélúan, hanem keresztény teremtésvédő meggyőződésünkből fakadóan, szakmai ismereteinkkel és tevékenységünkkel tegyük tartalmasabbá az egyház életét. *Ne csak közösen imádkozzunk a teremtésvédelmi imanapon. Merjünk „ökológiailag is megtérni”.* Vagyis; **a jelenlegi köznapi egyéni gondolkodásunkat merjük megváltoztatni!***Közösen cselekedni a teremtésvédő közjóért, - például a „Zöld Magyarországért*®*!*

Ferenc pápa világosan látja a környezeti és társadalmi válság mély erkölcsi gyökereit. Egyben elvi útmutatást is tud adni, hogyan lehetne ezeket kezelni.   
 *„Az emberiség jövője nagymértékben saját kezetekben van – azáltal hogy képesek vagytok szerveződni és találékony alternatívákat kivitelezni, és azáltal, hogy kezdeményező módon vesztek részt a nagy átalakulási folyamatokban nemzeti, nemzetközi és globális szinten egyaránt! …”*

Felhívja továbbá figyelmünket a következőre: **„A változás** nem olyasmi, ami valami politikai döntés eredményeként, vagy társadalmi szerkezeti átalakulást követőn egy csapásra következik be.” Ez **egy folyamat**, ami már elkezdődött. Ferenc pápa szerint *„átmeneti folyamat”* -ként értékelhetjük, **ahol „a népi mozgalmak központi szerepet játszanak,** nemcsak a követeléseikkel és tiltakozásukkal, hanem alapjában véve **a kreativitásukkal, alkotó találékonyságukkal.”** A megvalósítása csak RAJTUNK MÚLIK!

**Egy európai keresztény teremtésvédő népmozgalom az Európai Unió sokszínű, és teremtett világot is védő ökoszociális piacgazdasági jövőképével is harmonizálható.** Közös a cél, de a hozzá vezető út és a megvalósítások formái – az EU tagállamok és társadalmi szervezetek jellegéből adódóan – különbözőek lehetnek.

Az Európai Unió mottója: *„Egység a sokféleségben.”*Az európai ökoszociális piacgazdaság (mint keresztény társadalmi tanítás) zöld jövőbe vezető útján **a teremtésvédő Zöld Magyarországért**® **egy távlatos magyar cselekvési út lehet.**„Teremtésvédő világi apostol” szerepben többgyakorlatipéldát is kidolgoztunk egy hatékonyabb, fenntartható európai magyar civil zöldenergia gazdaság témában.  
Ezek a példák az MTA energetikai bizottság azon állásfoglalásán alapulnak, hogy Magyarországon a megújuló zöldenergia lehetőségek kihasználása a napjainkban felhasznált energia akár többszörösét is biztosíthatja. (Jelenleg körülbelül 10 %-os a hazai megújuló energia potenciál kihasználása.) Mindezek alapján a magyar civil **zöldenergia gazdaság** fogalma után jogosan prófétálhatjuk a Zöld Magyarországért® népmozgalomban a magyar civil **zöldenergia gazda(g)ság**ot. A homousion és homoiusion vita („i”) betűjéhez hasonlítható a Zöld Magyarországért® népmozgalmi témakörben a magyar civil zöldenergia gazdaság és gazdagság látszólag felesleges vitát kiváltó („g”) betűje. Ezért a *továbbiakban következetesen a magyar civil zöldenergia gazda(g)ság kifejezést használjuk.*  Az Európai Unió lakossági energiahatékonysági és zöldenergia irányelveinek megfelelő hazai kormányzati feladatokat segítő példáink népmozgalmi jellegű ismertetése nem képezheti jelen pályázatunk tárgyát.

A sikeres keresztény teremtésvédő Zöld Magyarországért® cselekvés csak akkor és ott jöhet létre, amikor és ahol az alulról jövő keresztény népmozgalmi erényeket képviselő személyek és azok, akik a központi államigazgatási érdekeit képviselik, bíznak egymásban. Például közös polgári erényeket vallanak, informális kapcsolataik kiválóak. Az a meglátásunk, hogy az általunk kezdeményezett keresztény teremtésvédő civil gazdasági népmozgalom, *„mint társadalmi innováció”* megszüntetheti a magyar társadalomban jelenleg fennálló kizárólagos *kormányzati omnipotenciá*t. **Magyarország mindenkori kormányzata egyedül nem képes megvalósítani a „Zöld Magyarország”-ot, a magyar polgárok ilyen irányú és ésszerű civil gazdasági tevékenysége nélkül.**

*XVI. Benedek pápa* hívta fel a figyelmet arra, hogy a szekularizálódott és jórészt keresztény világ modernizmusa az észt helyezi a középpontba. Ezen a szinten be is zárja a világot az ésszerűség cellájába. „Keresztény reményről’ enciklikájában azt írja. *„Az ész Isten nagy ajándéka az embernek és az ész győzelme az esztelenség fölött a keresztény hitnek is célja.”* (Spe Salvi 23). Megítélésünk szerint a hívő keresztény értelmiségi életformában az ésszerűség mellett ugyanolyan fontos és elengedhetetlen a keresztény misztikus Istentudás, az ésszel fel nem fogható transzcendens világ felé való nyitottság.*„In virtute Spiritu”*A Lélek erejével. (Stílusosan: LélekErő legyen veled)

Osztjuk *XVI. BENEDEK pápa azon gondolatát (Caritas in Veritate (56.)* hogy a kereszténység és más vallások csak akkor járulhatnak hozzá a fejlődéshez, ha Isten helyet kap a nyilvánosság világában. **A keresztény értelmiség azzal tesz a legtöbbet egyházáért, ha** a saját szakterületén – pl. népmozgalmi kezdeményezésként - **érvényre tudja juttatni az Egyház társadalmi tanításait és a keresztény szubszidiaritás** a *„Segíts magadon, az Isten is megsegít”* **erényét.**

Az értelemnek mindig szüksége van a hit általi megtisztulásra, és ez érvényes a politikai ésszerűség esetében is, amely nem tarthatja *omnipotensnek,* vagyis mindenhatónak önmagát. Ez a politika ellenkezik a XIX. században a nemzetté válás és a szekularizációt végrehajtó *keresztény liberális nemzeti szubszidiaritás* elvével. Még akkor is, ha nem baloldali, hanem magukat nemzetinek és/vagy kereszténynek nevezet pártok kormányoznak egy országot az Európai Unióban.

**2./ Szolgálni a közjót**

A rövid fejezetcím mögött a bevezetőben feltett kérdésünk a következő volt:   
A „teremtésvédő világi apostolok” hogyan tudják a közéletben, szolgálni a közjót, a társadalmat, a kultúrát, párbeszédet folytatni nem keresztény értelmiségiekkel, bölcs laikusokkal és minden jóakaratú emberrel.

Az előzőekben arra a következtetésre jutottunk, hogy a legtöbbet akkor tesz egy teremtésvédő világi apostol értelmiségi az egyházáért, ha a teremtésvédelem tárgykörébe tartozó témában párbeszédet tud folytatni a nem keresztény értelmiségiekkel, és minden jóakaratú emberrel. Az omnipotens - jóságos, de gyámkodó - állam létrejötte, fenntartása a keresztény értékrenddel össze nem egyeztethető**.** A keresztény teremtésvédő szubszidiaritás elvének érvényre juttatása **KÖZÖS JÖVŐNK érdekében** megköveteli **valamennyi érintett fél bevonását** úgy a párbeszédbe, mint a közös cselekvésbe, **a teremtett világ védelmében**.

**Ferenc pápa** a Népi Mozgalmak Konferenciáján **a jelenlegi helyzetből a jövőbe való „átmenet kihívásait”** olyan **„közjó” cselekvési feladatként fogalmazta meg***,* mely véleményünk szerint tökéletesen beleilleszkedik a teremtésvédelmi világi apostolkodás cselekvési szerepkörébe.

A népmozgalmi követelményeket - a közjóért cselekvés érdekében - a hétköznapi emberi szükségletek szintjére kell lefordítani. Ma már általános emberi szükséglet Magyarországon az otthoni energia. A lakás havi energia költségét nem az EU átlaghoz, hanem a hazai fizetésekhez és a hazai létminimumhoz kell viszonyítani. Az EU átlaghoz képest a hazai földgáz vagy áram legalacsonyabb díja is magas lehet a létminimum színvonalán élőknek. Az EU 2000-2010 közötti energiapolitikai irányelveiben már szerepelt, - mint lehetőség - a „*megújuló energiával a szegénység ellen”* gondolat.

Tegyük fel a teremtésvédő és egyben *energ-etikus* világi apostoli kérdést. (Az energetika szó energ-etikus elválasztása nem hiba.) Reményünk szerint teremtésvédő etikai megfontolásra inspirálhat az energiagazdálkodás. *„Hogyan”* elégíthetjük ki úgy a felmerülő emberi energia szükségleteket, hogy az a környezet, vagyis a *teremtett világ védelmét is szolgálja, és a szegénységet is megszüntesse?* Ez a *„hogyan”* megfogalmazás egyben *„ökológiai megtérést”*, fókuszpont váltást is jelent. A Zöld Magyarországért® népmozgalomban a civil energia gazdaság középpontjába az ember természetes és közösségi energia igényeit állíthatjuk. Az emberközpontú civil zöldenergia gazda(g)ság megteremtése valamennyi gazdasági szereplő - piac, állam, harmadik (civil) szektor - számára új kihívást jelent, melyhez elengedhetetlenül szükséges a felek közötti zöld társadalmi innovációs párbeszéd. Létrejöttében a zöld politikai pártoktól is független civil teremtésvédő világi apostoloknak kiemelt szerepe van. Ezzel is segítheti a keresztény értelmiség saját egyházának teremtésvédő világi küldetését

A mai globalizált világunkban az egyének - azon belül a keresztény értelmiségiek - teremtésvédelmi felelőssége új dimenzióba lépett. A teremtésvédő közjó érdekében, egy **társadalmilag védett piactér**re lenne szükség, új ökoszociális árképzési mechanizmussal. Mely tartalmazhatná a jelenleg társadalmi és környezeti externáliákként megjelenő költségtényezőket is. Ennek alapján elérhetőbb lenne egy társadalmi és gazdasági szempontból hatékonyabb zöldenergia fogyasztás. Ebben a civil zöldgazdasági rendszerben a fogyasztói felelősség teremtésvédelmi elve is. megjelenhet. Mely által az energia gazdasági folyamatok szabályozó rendszerében is érvényre juthatna a közjó. Így jöhetne létre az *együttes (civil, ipari és kormányzati) közös teremtésvédelmi felelősség rendszere*.

Ezzel azt is kimondjuk, hog**y egy új és teremtésvédő ökoszociális piacgazdasági paradigmára van szükség.** A közismert *jólét* kifejezés csak az anyagi javakban való bővelkedést jelenti. Ezt figyelembe véve javasoljuk bevezetni a „*jóllét”* kifejezést is, mely az anyagi javak bőségét kiegészíti az erkölcsi és lelki javakban való gazdagsággal. Esetünkben pl. a teremtésvédő zöld gazda(g)sággal. A feltett kiinduló kérdésben tehát a **közjólét szót mi a „köz-jóllét” kifejezésre cseréltük**. **A teremtésvédő világi apostol** keresztény értelmiségi felelőssége és egyben **célja a „köz-jóllét” megteremtésén való munkálkodás.**

**3./ A „teremtésvédő világi apostolok” hogyan tudják saját tudományukkal, sajátos szakmai ismereteikkel segíteni egyházuk életét? Mit jelent számukra a teremtésvédő szubszidiáris erkölcsi felelősség vállalás?**

Szerintünk a keresztény világi apostol egy ésszerű teremtésvédelmi párbeszéd során együttműködik azokkal is, akik teremtésvédelem helyett például a környezetvédelem vagy fenntartható fejlődés fogalmát használják. Hiszen végül is mindnyájan partnerek vagyunk a teremtett világ gondozásának emberi felelősségében.

A partneri együttműködés során figyelemmel kell lenni egyrészt a szubszidiaritás keresztényként értelmezett alapelvére, másrészt pedig az EU szubszidiaritás politikai alapelvére. Keresztény megfogalmazásban ez az alapelv a *„Segíts magadon az Isten is megsegít”* mottó. Míg az EU a „Szubszidiaritás definíciója és korlátai” című kiadványában fektette le ennek meghatározását. Alapvető gondolata, hogy *„a politikai hatalom csak olyan mértékben avatkozhat be a társadalom és annak alkotórészei (a személy, a család a helyi közösség, és a különböző nagyobb csoportosulások) ügyeibe, amilyen mértékben azok nem képesek különböző szükségleteiket maguk kielégíteni.*

A **keresztény szubszidiaritás**nem tévesztendő össze a kormányzati hatalom leosztásával járó decentralizációval.A keresztény szubszidiaritás **a modern polgári szabadság alapelvére épül.** Abból indulhatunk ki, hogy teremtésvédő világiak szabad polgárok. Vannak különböző szintű polgári közösségeik (család, település, egyházközség, stb.). Ezek rendelkeznek teremtésvédelmi jogokkal és kötelezettségekkel vagy feladatokkal, amelyeket saját maguknak kell gyakorolniuk és megoldaniuk. Egy magasabb keresztény közösség (pl. egyházmegye) csak olyan mértékben vonhat el tőlük teremtésvédelmi jogokat és feladatokat, amilyen mértékben bizonyítható, hogy azok gyakorlására vagy megoldására önmagukban nem lennének képesek. (Pl. a mélyszegény cigány réteg önmagában nem lenne képes megvalósítani napelemes zöldáram ellátásukat, mely többek között a teremtésvédelmet is szolgálná.)

A keresztény közösségi szubszidiaritás a leghatékonyabb ellenszer a gyámkodó és magát mindenhatónak képzelő omnipotens politikai rendszerek minden formájával szemben. Ez az elv, a globális teremtésvédelem keresztény világi apostoli irányítására különösen alkalmas, és a valódi emberi fejlődés felé vezet. Európán túlmutatóan **a globális teremtésvédelemnek szubszidiáris jellegűnek és több lépcsősnek kell lennie.** Az egyéni családi szinttől a települési, régiós nemzeti szinten át a földrész és globális szintig bezárólag. **Amelyek átlátható módon működnek együtt.** Olyan szubszidiáris, és a hatalom megosztásán alapuló konkrét keresztény világi apostoli cselekvés megszervezésére van szükség, amely **nem sérti a szabadságot, és konkrét eredményeket mutat fel.** *A helyi világi apostoli együttműködések során o*lyan változásokat kell elérni, amely az egész világra kihathat, mert kölcsönös függőségünk és egymásra hatásunk globális válaszokat kíván a helyi problémákra is. Az európai keresztény teremtésvédő világi apostoli remény globalizációja Ferenc pápa népmozgalmi gondolatát követheti. Egy, a népekből sarjadzó és a szegények közt gyökerező reménység kell, hogy leváltsa a világméretű kirekesztést és közönyt a teremtésvédelem és a szegénység terén.

**3.1/ Keresztény ésszerűséggel a kitűzött célokért**

Mint már korábban utaltunk rá, az egyház életében aktívan résztvevő minden hívőnek, így a hazai teremtésvédő VILÁGI APOSTOLOKNAK van egy teremtésvédő szubszidiáris (Segíts magadon, az Isten is megsegít) hatalmi küldetése. Vagyis, **amit Krisztus szemével látunk jónak,** **azt hatalmunkban áll** egyházmegyénként társadalmilag haladó szelleműen, projekt hitelesen, de rendszer-szemléletben **megvalósítani.**

A keresztény ésszerűséggel kapcsolatban XVI. Benedek pápát már idéztük. A mai magyar társadalom a hosszú távú gazdasági fejlődés legfontosabb tényezőjeként sajnos még mindig a munkát és nem az ésszerű társadalmi innovációt tekinti. Mindezidáig a polgárok szempontjából ésszerű „társadalmi innováció és társadalmi tőke” fogalmak remélhetőleg a jövőben a magyar keresztény értelmiségi „köznyelvben” is elterjedő szakkifejezések lesznek.

**3.2/ Keresztény társadalmi elvek a gazdaságban**

Keresztény értelmiségiként milyen Istennek tetsző világot, és annak részeként milyen „teremtésvédő Zöld Magyarország”-ot szeretnénk továbbadni az utánunk jövőknek, a jövő magyar nemzedéknek? Ferenc pápa „Laudato si’” kezdetű és teremtésvédelmi célú Enciklikájában Idézi Szent II. János Pál szavait: *“a keresztények különösen érzik, hogy feladataik a teremtett világban, kötelességeik a természettel és a Teremtővel szemben hitük részét alkotják*”, de felkínálja, hogy “*különösképpen párbeszédbe lépjen mindenkivel, közös otthonunkat illetően”.*

A II. vatikáni zsinat „Gaudium et spes” (GS) kezdetű apostoli konstitúciójában (1965), kifejtette, hogy **a gazdálkodási tevékenységnek nem önmagában a javak előállítása, hanem azoknak az ember szolgálatába állítása a célja.** Kiemelve, hogy az emberek és a közösségek boldogságának elősegítése nem más, mint Isten terveinek előmozdítása.

A TEREMTŐ teremtésvédő logikájának**Ferenc pápa javaslata** felel meg: **“átfogó humánökológia, amely egyértelműen magába foglalja az emberi és szociális dimenziókat”.** Egy őszinte párbeszéd elindítható a társadalmi, gazdasági és politikai élet minden szintjén, amely átlátható teremtésvédelmi döntési folyamatokat strukturálhat. Ferenc pápával egyetértve egyetlen **keresztény projekt** és döntési folyamat sem lehet hatékony, ha nem élteti egy keresztény ésszerűség. akár nevelési, szellemi/lelki, egyházi, politikai és teológiai szinten.

A keresztény társadalmi tanításból táplálkozó, bár jelenleg még „gyerekcipőben járó” Civil Gazdaság részét képezik az ökoszociális szövetkezetek is. Ezen témakörben szóvá kell tennünk a kormányzati és civil gazdasági párbeszéd hiányát. Hazánkban jelenleg közel 2300 a szociális szövetkezetek száma. **A Belügyminisztérium** (tudatosan, vagy tudásbéli ismeret hiánya miatt) a közfoglalkozatásra szánt költségvetési forrásokat csak olyan szociális szövetkezetek számára nyújtja, amelynek önkormányzat is tagja, és – értékteremtésre önmagukban nem képes - alacsony kvalitású személyeket foglalkoztatnak. Ezáltal **felülről jövő befolyást épít ki az alulról jövő kezdeményezéseknek.** Ilyen formán már az indulásnál kiüresíti, ellehetetleníti ezt a szervezeti formát. Mely éppen a helyi társadalmak önszerveződését, önrendelkezését „önvédelmét”, a globalizáció okozta károk enyhítését segítő szervezeti struktúrák a társadalmi innováció lehetőségét biztosítanák. Az állam így á**llami függőséget teremt a civil vállalkozási forma jogszabályi (és nem anyagi) támogatása helyett.**

Meggyőződésünk, hogy a keresztény értékekből gyökerező teremtésvédő - civil vállalkozásként meghatározható - ökoszociális szövetkezetek az alulról jövő népmozgalmaknak a táptalajává és növekedési kapszulájává válhatnának!

XVI. Benedek pápára és az Európai Bizottságra közösen hivatkozva mondhatjuk, hogy az EU tagállamokban különösen fontos a szubszidiaritás elvén alapuló, megfelelően megtervezett és irányított programok előmozdítása. *„Az Egyház felelősséget visel a teremtésért,* és ezt a felelősséget nyilvánosan is érvényre kell juttatnia. Ha pedig ezt teszi, nem csak a földet, a vizet, a levegőt kell védelmeznie, amelyek mind hozzátartoznak a teremtés adományához.

**3.3/ Teremtésvédő Zöld Magyarországért**® **népmozgalmi civil kezdeményezés**

Keresztényi civil gazdasági felelősségünk tárgyalása előtt a latin civil és civitas európai magyar polgári kifejezéseket értelmezzük. Dr. Takács György „Latinba ágyazottan” c cikke alapján jelzőként használva a CIVIL szó a németből a XIX. században átvett latin eredetű szó. Amely a *nem hivatalos, de nem is tiltott értékek, cselekmények, szervezetek stb. államtól, önkormányzatoktól elválasztó (szubszidiáris) helyzetére, jogállására utal*.

A teremtésvédő Zöld Magyarországért® - mint lehetséges népmozgalom – keresztény értelmiségi civil társadalmi szervezetekben gyökerezik**.** Civil világi apostoli **törekvés** lehet az is, **hogy a teremtésvédő Zöld Magyarországért**® **javaslatunk**at a magyar társadalom keresztény többsége elfogadja. **Így** kezdeményezésünk társadalmilag hivatalossá, azaz **társadalmilag védett népmozgalommá váljon.**

A fejlett országokban a versenyszférán és a közszférán kívül esik, az un. *harmadik szektor.* Ez mára a fejlődés nélkülözhetetlen tényezőjévé vált. Növekvő jelentősége ellenére még nem egyértelmű a harmadik szektor megnevezése se. Néhány elnevezés: nem kormányzati szektor, nonprofit szektor, szociális szektor, közösségi szektor, civil szektor. Világi apostolként a keresztény társadalmi elveket keressük a civil zöldenergia gazda(g)ságban is.

**3.4/ Az EU energiastratégiájához való csatlakozásunk**

A civil szóhoz kapcsolódva a hasonló hangzású, de más értelmű *CIVITAS*szót elemezzük, mely *polgárok között érvényesülő jog, polgárjog*. Átvitt értelemben e jogokkal rendelkezők közössége: polgárság, község, város, állam. Az Európai Uniós tagállamok, és így Magyarország köznyelvében ez a kifejezés különbözik a polisz és a politika ógörög (korlátozott területi, állami) felfogástól.

A mai EU polgári felfogás szerint a civitas az EU polgárjogok által kapcsolja össze a különböző nemzetiségű európai szabad polgárokat. Erre már idéztük az Európai Unió mottóját: „*Egység a sokféleségben.”*  Az európai magyar állampolgároknak is vannak európai „fenntartható fejlődés” célú polgári jogai és kötelességei. Az Európai Unió globálisan is példamutató módon ökoszociális piacgazdasági célú. Az energia terén például európai zöldenergia gazda(g)sági jövőképű**. Az EU zöldenergia jövőképéhez igazodva** és teremtésvédő világi apostolkodásunkat felvállalva **elindítható egy energ-etikus Zöld Magyarországért**® **népmozgalom is.**

**3.5/ A teremtésvédelmi zarándok túrizmus, mint civil gazdaság szektor**

A keresztény hitvilág része a zarándoklat. Egy általunk tervezett zarándoklati projekt fenti kívánalmakat egy konkrét egyházmegyei teremtésvédő népmozgalmi cselekvéssé alakítaná. **Pályázatunkban az 1456-os Nándorfehérvári keresztény diadal nemzeti ünnephez kapcsolódva egy** Bécs-Nándorfehérvár közötti mintegy 700 kilométer hosszú dunai ökohajós **teremtésvédelmi zarándoklati projektre teszünk javaslatot.** Sajátos szakmai ismereteinkkel és keresztény felelősséggel kívánjuk segíteni a Bécs-Nándorfehérvár dunai vonal menti keresztény nemzeti egyházmegyék életét is. Ezen zarándok projekt részletesebb ismertetése nem képezi pályázatunk részét.

**3.6/ A teremtésvédő világi apostolkodás lehetősége**

*„A keresztény társadalmi elvek a gazdaságban (KETEG)”* megismerése keveseket ösztönzött eddig teremtésvédő világi apostoli cselekvésre. Ezen gondolatsor befejezéseként ismét XVI. Benedek pápát idézzük (Spe Salvi 24) *„*A szabadságot mindig újra meg kell nyerni a jó számára… *azt is észre kell vennünk, hogy az újkori kereszténység, látva a tudomány eredményeit a világ alakításában és fejlődésében, nagyrészt csak az egyénre és annak üdvösségére koncentrált. Ezzel szűkebbre vonta reményének körét és nem eléggé ismerte fel feladatának nagyságát****.”*** Hazánkban még nem indultak el egyházmegyei szinten is jelentős társadalmi innovációs projektek a teremtésvédő Zöld Magyarországért®.

Meg kell említenünk továbbá, hogy **az egyházak szerepét sajnos a mai napig többnyire csak a karitatív tevékenységekkel azonosítják.**

Az egyháznak azonban betegápolói és nevelői tevékenységén kívül van más közéleti szerepe is. Igaz, hogy az egyház közéleti tevékenysége és annak szabadsága számos esetben akadályokba ütközik. **Ugyanakkor az is igaz,** ami az előzőekben idézett pápai megállapításból következik. Vagyis **az egyház saját maga is szűkebbre vonta közéleti reményének körét, és nem ismerte fel idejében feladatának nagyságát** a teremtett világ és a közélet alakításában.

Ma is sokan vannak az államapparátusban, akik az egyház közéleti szerepét kizárólag a karitatív tevékenységekre akarnák redukálni. Sajnálatos módon ennek a „redukálási” folyamatnak esett ez idáig áldozatul a hazai szociális szövetkezetek gyakorlati alkalmazása is. Természetes személy tagjain kívül csak önkormányzatok és KARITATÍV tevékenységet végző szervezetek lehetne a tagjai. Ez a gazdálkodási szervezeti forma ilyen formán karitatív, vagyis támogatott marad, megfosztva attól az innovatív erejétől, amelyet az előzőekben kitágított és kifejtett keresztényi értékek alapján a helyi közösségek számára nyújtani tudna.

XVI. Benedek pápa szavai alapján **„***Tegyük fel a kérdést:* Teremtésvédő VILÁGI APOSTOLKÉNT **mit remélhetünk, és mit nem remélhetünk?** Szabadságszerető keresztény értelmiségi meggyőződésünk szerint a nemzeti teremtésvédelmi cselekvésben minden ember szabad. Hozhatnak jó vagy rossz egyéni és kollektív (napi és távlatos) stratégiai döntéseket. **Nem remélhető, hogy egy teremtésvédő világot kizárólag jó struktúrák által biztosítani lehet.** Ehhez szükséges még Magyarország polgárainak meggyőződése is. Ez pedig nem születik magától**.** A teremtésvédő Zöld Magyarországért® cselekvés például lehet a meggyőzés alapja, amennyiben ezt VILÁGI APOSTOL közösségekben mindenegyházmegyében célul tűzzük ki.

**Összefoglalás helyett** tegyük fel ismét XVI. Benedek pápa alapkérdését, teremtésvédelmi Zöld Magyarországért® célú keresztény reményünkhöz kapcsolódva. Ezen a téren mit remélhetünk, és mit nem remélhetünk? Ferenc pápa teremtésvédelemi enciklika gondolatait követve mi is feltesszük a kérdést:

* Mit remélhetünk, és mit nem remélhetünk - a legnagyobb hazai keresztény értelmiségi egyesülettől a KÉSZ-től vagyis a Keresztény Értelmiségiek Szövetségétől?
* Továbbá a legnagyobb hazai keresztény egyháztól a Magyar Katolikus Egyháztól remélhető-e teremtésvédő világi apostoli erkölcsi támogatásunk?

Budapest 2015.aug.28

Teremtésvédő Zöld Magyarországért® keresztény Közösségi Energia Beruházás Fejlesztő (angol röv. JEDI) civil tanácsadó társaság [www.jedi.mannaenergy.eu](http://www.jedi.mannaenergy.eu) tagjaként kidolgozta

|  |  |  |
| --- | --- | --- |
| Danubius Robin | Kiss Gabriella | Süveg Tiborné |